
SEGUN CAFT 


SURPLUS FINANCIERO DI SECTOR COLECTIVO 
MUCHO MAS CU NORMA DI 1 PORCIENTO DI E PIB 


BONEIRO TIN UN 
GOBIERNO NOBO 


AVISO PUBLICO: 


WEBSITE FRAUDULENTO CU 
TA HACI COMOSIFUERA E TA E 
AUTORIDAD DI SUPERVISION 
FINANCIERO ARUBANO 


SEMPER TIN BO LISTA DI REMEDI 
‘UP TO DATE’ CU BO: 


COMISION SIGURIDAD 
DI REMEDI NA HOH CU 
ENFASIS RIBA UZO 
SIGUR DI BO REMEDINAN 


Diasabra, 21 October 2023 
LOCAL 
2 
AWEMainta 


A 
yera e comision di supervision 
CAft, a emiti un comunicado di 
prensa riba e ultimo desaroyonan pa 
loke ta e situacion financiero y tambe 
pa loke ta economia di e pais. 
“Economia di Aruba ta creciendo 
considerablemente desde 2021. Na 
2023, segun e ultimo cifranan di Fondo 
Monetario 
Internacional 
(IMF), 
e 
economia lo crece cu 8 porciento. 
Pa 2024 ta spera un crecemento di 3 
porciento. E recuperacion fuerte aki, 
compaña cu medida fiscal, ta traduci 
den entrada di belasting y di prima 
substancialmente mas cu lo locual 
tawata presupuesta. 


E entradanan inespera ta considerabel, 
tanto pa pais como pa otro entidad 
di sector colectivo. Importante ta 
pa Aruba gara e momentum pa pone 
finansa publico structuralmente na 
ordo y haci e economia mas resiliente. 


Esey por logra dor di hiba un maneho 
presupuestario prudente, uza entrada 
inespera pa reduci e debe publico (83 
porciento di e PIB na 2023) y haci 
inversion cu ta fomenta crecemento. 
Reforma structural den salubridad y 
siguridad social tambe ta aporta na 
mas resiliencia. 
  
A presenta e proyecto presupuestario 
pa 2024 na tempo. Esaki ta reforsa 
derecho presupuestario di Parlamento. 
Sin embargo, contrario na e ciclo 
presupuestario, tin retraso pa loke ta 
trata informacion tocante ehecucion y 
dunamento di cuenta. 
Ta premira cu entrada inespera den 
2023 lo impulsa e surplus financiero 
di sector colectivo mucho mas cu e 
norma di 1 porciento di e PIB. 


E posicion financiero ta faborabel riba 


corto plaso, pero tin riesgonan consid- 
erabel. E gastonan di interes, cu ya 
caba tabata representa 16 porciento di 
e presupuesto, lo ta hopi mas cu locual 
a presupuesta. Esaki ta pa motibo cu e 
refinanciamento di e prestamo pa ayudo 
di likides ta mas caro. Como conse- 
cuencia, mas cu nunca e gastonan di 
interes ta desplasa otro gasto of inver- 
sion necesario y control di gasto ta 
sigui ta hopi importante. 
Inversion ta necesario pa haci e 
economia mas resiliente y aumenta e 
capacidad pa genera entrada. 


BELASTING 
Aruba a tuma prome bon paso pa haci 
su sistema fiscal mas robusto cu e Plan 
Fiscal 2023. Sin embargo, e sistema 
di belasting indirecto ta keda frag- 
menta y door di esey innecesariamente 
compleho. 


Colegio 
di 
supervision 
financiero 
di Aruba (CAft) ta sigui encurasha, 
conforme e Pakete Nacional y e reco- 
mendacionnan di IMF, pa simplifica e 
sistema di belasting indirecto y intro- 
duci Impuesto riba Balor Agrega (IBA/ 
btw) riba corto plaso, manera previa- 
mente anuncia. 
Un sistema mas simpel tambe lo bene- 


ficia cumplimento fiscal. 
Ta importante pa Aruba aumenta 
cumplimento fiscal pa garantisa un 
distribucion di carga mas ekilibra 
y asina ei crea espacio presupues- 
tario adicional pa mas inversion cu ta 
fomenta crecemento. 


SALUD Y SIGURIDAD SOCIAL 
Dor di desaroyo demografico, si no 
cambia maneho, e gastonan di cuido 
y pensioen di behes lo sigui aumenta, 
locual lo genera deficit den futuro. 


Pa controla gasto den cuido di salud, 
Algemene Ziektekosten Verzekering 
(AZV) ta considerando un marco di 
gasto. En principio, CAft ta na fabor 
di un marco di gasto, di forma cu 
ora economia ta bayendo bon por 
acumula e surplusnan y esey por sirbi 
como reserva durante contratiempo 
economico. Sin embargo, ta importante 
cu e marco di gasto no ta demasiado 
amplio y cu ta aplica esaki solamente 
pa contene crecemento di gasto di 
cuido di salud. 
Hustamente awo cu tin surplus enorme, 
CAft ta recomenda pa tuma medida, pa 
cuido di salud y siguridad social por 
sigui ta pagabel pa e generacionnan 
futuro.” 


Segun CAft 


Surplus financiero di sector colectivo mucho 
mas cu norma di 1 porciento di e PIB 

D 
iabierna mainta Prome Minister Evelyn Wever-Croes a 
reuni cu CAft, cu ta e colegio di supervision financiero, 
cu ta bin cada tres luna pa duna Gobierno nan punta di bis- 
ta, riba e desaroyonan financiero di pais Aruba. Prome Min- 
ister a expresa di ta sumamente satisfecho cu e reunion, mi- 
rando cu representantenan di CAft tabata hopi positivo riba 
e crecemento economico, riba e desaroyo di turismo, riba e 
finansa publico, y riba e pronostico y proyeccionnan cu tin 
pa pais Aruba. 


Durante e reunion, Premier Wever-Croes a splica CAft, cu pa 
Gobierno ta importante, mirando cu e indicadornan macro- 
economico ta asina positivo, pa e progreso y bienestar ey 
drenta den tur hogar di pais Aruba. 
Gobierno lo kier enfoca riba e preocupacionnan cu tin actu- 
almente, cu ta pobresa, problema social, cuido, y ense- 


ñansa. Mirando e situacion economico positivo, lo desea di 
haci inversionnan de e areanan aki. Riba e punto aki, CAft 
tambe a bay di acuerdo. 


“E tabata un bon reunion. Mi kier a gradici Minister di Finansa 
pa semper tin su trabou na pecho, y di ta eherce esaki cu 
hopi amor y dedicacion. Tambe un danki na Departamento di 
Finansa, Departamento di Impuesto, Centraal Accountants 
Dienst, y e conseheronan di Minister di Finansas pa nan 
trabou incansabel. Sin lubida, tur otro Ministernan di 
Gabinete Wever-Croes 2, paso ta danki nan empeño y sacri- 
ficio, awe nos a logra yega na unda nos ta. Aruba su finansa 
ta riba bon caminda, y esey ta sumamente positivo pa por 
haci inversionnan necesario. Mi ta sumamente satisfecho cu 
e reunion di awe mainta, cu tabata uno hopi positivo” Prome 
Minister a expresa. 


Aruba su finansa ta den bon caminda 


Reunion cu CAft tabata sumamente positivo 


D 
en un forma sorprendente Cyril Vrolijk a sostené un mocion 
di desconfiansa contra henter e actual Bestuurscollege, con- 
sistiendo di James Kroon, Hennyson Thielman y Yolinda Craane. E 
mocion a keda presenta pa Clark Abraham. Despues di a vota na fa- 
bor di e mocion. Sr. Cyril Vrolijk a entrega un carta na presidente di 
Conseho Insular sr. Nolly Oleana den cual e ta declara di ta asumi un 
posicion independiente den Raad, distanciando su mes for di MPB. 
Awor cu e mocion a haya aprobacion di mayoria di Conseho Insular, 
e tres diputado lo por tuma nan retiro pa traha luga pa tres diputado 
nobo. Si nan no haci esey boluntariamente, Conseho Insular cu a 
nombra nan lo mester retira nan for di e funcion. 
Den e siguiente reunion di Conseho Insular lo ta bay tin e ora ey 
nombramento di tres diputado nobo. 


Boneiro tin un gobierno nobo 

B 
anco Central di Aruba (BCA) ta avisa pueblo di un web- 
site fraudulento (www.faaruba.com) cu ta haci comosi- 
fuera e ta e Autoridad di Supervision Financiero di Aruba. E 
website ta diseña pa gaña bishitantenan, specialmente es- 
nan cu a bira victima di fraude of estafa, pa duna nan infor- 
macion personal, manera nan e-mail, nomber y adres, of pa 
yama nan na numbernan di telefon cu ta cuminsa cu e codi- 
go di area +284. E codigo di area aki ta liga na fraude tele- 
fonico, asina yama “one-ring-scam”. E website fraudulento 
(www.faaruba.com) ta uza un adres digital cu ta similar na e 
nomber di dominio oficial di BCA (www.cbaruba.org) y esun 
di Financial Intelligence Unit Aruba (www.fiu-aruba.com). 


Con pa proteha bo mes contra estafa? 
• Pone bon atencion riba cualkier website cu ta haci comosi- 
fuera cu e ta un autoridad publico di Aruba, pero ta referi na e 
stabilidad financiero di e Estadonan Uni y ta uza numbernan 
di telefon cu un codigo di area incorecto (+284 en bes di 
+297) of ta uza un adres di bishita di un otro institucion 


(manera den e caso aki e adres di Parlamento di Aruba, esta 
L.G. Smith Blvd. 72, Oranjestad); 
• No comparti ningun informacion personal cu un website 
ora bo no ta sigur si e ta un website legitimo di un autoridad 
publico cu bo ta tratando di haya acceso na dje; 
• Si bo no ta sigur si un website ta legitimo, tuma contacto 
cu e autoridad publico concerni directamente pa verifica. 


Si bo a bira victima di un estafa 
Si bo a comparti bo informacion personal cu un website 
fraudulento, tuma e siguiente pasonan: 
• Tuma contacto cu bo banco of compania di tarheta di 
credito mesora y informa nan cu bo por a bira victima di 
fraude. 
• Cambia e “password” pa tur bo cuentanan online, incluy- 
endo bo email, cuenta bancario y cuenta di tarheta di credito. 
• Controla bo “statements” di banco y di bo tarheta di credito 
pa cualkier actividad sospechoso. 


Si bo ta topa cu un website fraudulento, raporta esaki na e 
autoridadnan relevante, manera polis of Ministerio Publico. 
Door di raporta e estafa, bo ta yuda proteha otronan di bira 
victima di esaki! 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Aviso Publico: 


Website fraudulento cu ta haci comosifuera e ta 
e Autoridad di Supervision Financiero Arubano 

E 
comision di siguridad di remedi na Horacio Oduber Hos- 
pital t’ey pa supervisa y mehora servicio di medica- 
cion den Hospital. Anualmente durante luna di september e 
comision aki di HOH ta trece extra conscientisacion pa loke 
ta con pa anda cu siguridad ora ta trata di remedi. E aña 
aki a inicia un campaña unda ta duna tipnan no solamente 
pa coleganan den cuido mes pero tambe pa pashent y pues 
comunidad en general. Aña pasa a traha hopi duro na HOH 
mes pa sigui desaroya y siña traha cu e sistema EVS (Ele- 
ktronisch Voorschrijfsysteem), esta prescribi remedi elec- 
tronicamente. E aña aki a enfoca riba e importancia pa tin 
semper un lista completo di tur remedi ‘up to date’ y tambe 
a test y ‘refresh’ e conocemento di empleadonan encuanto 
siguridad di remedi. 


Na HOH mes a introduci e tremendo wega interactivo di 
‘Escape Room’ pa empleadonan cu a resulta uno hopi 
exitoso. Tur siman un grupo di enfermeronan hunto cu 
colega di botica di Hospital por a test nan conocemento 
riba e proceso relaciona cu siguridad di remedi pa medio 
di resolve puzzel, sigui ‘clues’, haci tareanan y completa 
retonan y tur dentro di un tempo stipula. Na final e grupo cu 
caba mas lihe y tambe mas ‘miho’ lo gana fabuloso premio. 
Ademas, tabatin un quiz online tur siman pa specificamente 
test conocemento di sea enfermera, boticario y tambe 
dokter y e ganadonan tambe a bay cas cu tremendo premio. 


Remedi por yuda bo bira miho pero tambe por causa prob- 
lema si en caso bo uza nan di un forma incorecto. 
Pe motibo aki e comision a traha un video informativo cu 
tipnan pa informa y conscientisa comunidad di Aruba riba 
e importancia pa anda sigur cu bo remedinan: 
1. Semper ta importante pa tin bo lista di tur remedi ‘up to 
date’ cu bo. 
2. Conoce bo remedinan, pues sa dicon bo ta tuma e remedi. 
3. Papia cu bo dokter y haci pregunta. 
4. Comunicacion ta importante pues si un remedi wordo 
cambia durante bo admision na HOH corda informa bo 
dokter di cas tocante e cambio. 
5. Ta importante pa bo sa di bo remedinan paso e por yuda 
abo y tambe e dokter pa duna e cuido adecua. Esaki ta encera 
remedi cu bo a haya via di dokter di cas mes pero tambe 
remedi cu bo mes a cumpra y tambe vitamina natural, suple- 
mento y remedi di tera tambe ta conta pe lista di remedi. 
E dokter por mira si tin remedi cu por contradeci otro of 


tambe si mester ahusta dosis of mester stop di tuma cierto 
remedi ora di wordo admiti den hospital p’un operacion of 
den caso di emergencia. 


Tur e tipnan akiriba e profesionalnan di HOH ta splica den un 
forma amplio pa asina bo sa como pashent con pa anda safe 
cu bo remedinan. ta Si tin pregunta tocante cualkier remedi 
semper por puntra bo boticario, bo dokter di cas of special- 
ista. E comunicacion pa cu esaki ta esencial den cuido di bo 
salud. 


Por mira e video cu diferente tipnan riba Facebook di HOH, 
via HOHTube (youtube di HOH) esta https://youtu.be/xWz3_ 
nwHGjc pero tambe e lo ser manda den media riba diferente 
plataforma y alabes lo ser transmiti dialuna 23 di october 
durante Telenoticia na Telearuba. Pues sintonisa canal 13 of 
23 entre 8pm pa 8.30pm. No perd’e! 


E comision di siguridad di remedi na HOH t’ey pa señala 
problema y pa reduci y evita erornan cu por sosode den e 
proceso relaciona cu dunamento di remedi. P’esey a bin cu 
un consulta di Botica di hospital cu lo haci un chekeo di uzo 
di remedi durante proceso di admision pa un operacion na 
Hospital. Asina e dokter den hospital por tin bista completo 
di tur remedi cu e pashent ta tuma. Esey ta yuda e dokter 
pa tuma e miho decision pa loke ta tratamento di salud di 
pashent. Pues, ora bo ser admiti na hospital pa un opera- 
cion pero tambe durante un emergencia, semper tin bo lista 
di remedi cu bo. 


Hunto cu dunadonan di cuido, e comision di siguridad di 
remedi di Hospital ta continua nan esfuersonan continuo pa 
progresa y hisa calidad di servicio y cuido na pashent. 


Semper tin bo lista di remedi ‘up to date’ cu bo: 


Comision siguridad di remedi na HOH cu 
enfasis riba uzo sigur di bo remedinan 

EXECUTORIALE OPENBARE VERKOOP 


Op donderdag 16 november 2023 des namiddags om 14.00 
uur, zal in de vergaderzaal van de “Aruba Surfside Marina”, 
L.G. Smith Boulevard 7, Oranjestad, Aruba, ten overstaan 
van notaris mr M.J.C. Tromp of haar plaatsvervanger, 
de executoriale verkoop, als bedoeld in artikel 3:268 van 
het Burgerlijk Wetboek van Aruba, bij opbod en daarop 
volgende afmijning worden gehouden van: 


- 
het recht van erfpacht tot 10 augustus 2031 
op een perceel domeingrond, groot 400 m2, 
gelegen te Kas Paloma in Aruba, kadastraal 
bekend als Land Aruba, Eerste Afdeling 
Sectie T nummer 131, met het daarop 
gebouwde, plaatselijk bekend als “Kas di 
Paloma 24-A”; 

Inzetprijs:	Afl.	243.000,==. 


- 
het recht van erfpacht tot 15 april 2064 op 
een perceel domeingrond, groot 430 m2, 
gelegen aan de Caya Mangasina te Mabon in 
Aruba, nader omschreven in de kadastrale 
meetbrief nummer 187 van 20 mei 1998, 
met het daarop gebouwde, plaatselijk bekend 
als “Caya Mangasina 64”; 

Inzetprijs:	Afl.	150.000,==. 


De veilcondities zullen 8 dagen voor de verkoopdatum ter 
inzage liggen ten kantore van voornoemde notaris. 


De executant behoudt zich het recht voor, de veiling 
uit te stellen en op te houden zonder de verplichting de 
reden(en) daartoe te noemen. 


Tot en met 1 november 2023 kan onderhands op het 
te executeren registergoed worden geboden bij een aan 
voornoemde notaris mr M.J.C. Tromp gericht geschrift. 


Bieders dienen terstond een bankgarantie of een 
gelijkwaardige document dat aanvaardbaar is voor de 
executant, te overleggen en in het bezit te zijn van een 
geldig identiteitsbewijs. 


Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 
Email: veiling@notaristromp.com/auction@notaristromp. 
com 


D 
iahuebs 19 di october ultimo e College Aru- 
ba Financieel Toezicht (CAFT) a bishita Orga- 
no Ehecutivo AZV. Durante e reunion aki, Organo 
Ehecutivo AZV a presenta e modelo cu a wordo 
desaroya pa proyecta e situacion financiero di e 
siguiente 10 aña y mas. E exigencia di Gobier- 
no Hulandes pa corta 60 miyon florin den cuido 
medico ainda ta riba mesa y e Organo Ehecutivo 
AZV ta mustra pa medio di e Cuadro Financiero 
Multi Anual cu e cambionan cu a wordo haci for 
di 2020 ta resulta den un bahamento di gasto 
mesun comparabel cu e 60 miyon riba termino 
largo; incluyendo un impacto mas chikito den e 
pakete di cuido y e prima di AZV. 


CAFT a reacciona positivo riba e modelo y ta 
elogia trabao cu a wordo haci pa realisa esaki. Si 
e instrumento di Cuadro Financiero Multi Anual 
presenta lo ta suficiente pa reemplasa e medida 
di 60 miyon mester sali na cla ainda. 
E Cuadro Multi Anual Financiero como instru- 
mento ta hopi util pa maneha e gasto y entradanan 
di e Fondo di AZV a riba termino medio y largo. 
Ademas e modelo ta permiti calcula impacto di 
maneho riba e gastonan den tempo. 


Gerencia di Organo Ehecutivo AZV ta gradici 
di curason e equipo di expertonan di tanto 
paden como paf or di Organo Ehecutivo AZV 
cu a participa den e realisacion di e proyecto 
asina importante pa Aruba y pa futuro di cuido: 
Cuadro Multi Anual Financiero. Cu e instrumento 
aki Organo Ehecutivo di AZV por sigui garantisa 
bon acceso na cuido di calidad y cuido eficaz y 
pagable. 


AZV ta presenta e 
Cuadro Financiero 
Multi anual na CAft 


Lidewijde Ongering (voorzitter CAFT) Hans Hoogervorst 
(lid op voordracht van Nederland), Edwin Jacobs (Directeur 
AZV) y Hellen van der Wal (lid op voordracht van Aruba) 

R 
egularmente ta realisa control multi- 
disciplinario den supermercadonan. 
Esaki ta un colaboracion special entre De- 
partamento di Asuntonan Economico, Co- 
mercio E industria (DEACI), Directie Volks- 
gezondheid Aruba (DVG) y Korps Politie 
Aruba (KPA), cu e meta principal pa sigu- 
ra cu e consumidor ta protegi. 


E control multi-disciplinario mester sirbi 
como un advertencia pa tur comerciante 
cu tin un supermercado, cu esaki mester 
ser manteni na un standard di limpiesa 
y higiena, na banda di otro factornan 
cu mester tene cuenta cu nan, manera 
permisonan necesario, y prijs di produc- 
tonan den ‘Canasta Basico’ cu mester ta 
na ordo. 


Ta importante cu nos ciudadanonan ta 
informa cu DEACI ta eherce control di prijs 
di productonan di e ‘Canasta Basico’ tur 
dia, y den tur districto”, segun minister 
Geoffrey Wever. “E control multi-discipli- 
nario aki ta añadi na e esfuersonan diario, 
caminda DEACI conhuntamente cu DVG 
y KPA ta eherce control riba otro aspec- 
tonan di e negoshi manera e.o limpiesa y 
higiena, fecha di vencemento di producto, 
permisonan di negoshi y/of alcohol etc. 


Minister Geoffrey Wever ta gradici e 
ekipo multifunccional entre DEACI, DVG 
y KPA. Den e temporada binidero lo sigui 
ehecuta control. Cu prijsnan di comes- 
tibel cual a conoce subida den e ultimo 
añanan debi na inflacion, ta importante 
pa keda proteha esnan mas vulnerabel. 
Tambe ta drentando temporada druk di fin 
di aña caminda hopi hende ta frecuenta 
supermercadonan pa nan necesidadnan. 
“Cu cooperacion entre DEACI, DVG y KPA 
lo sigui haci e control regular aki pa prijs, 
higiena, y permisonan vigente”, Minister 
Wever ta termina. 


Minister Geoffrey Wever 


Ta continua cu control multi-disciplinario di 
higiena, prijs y permiso di supermercadonan 

D 
iahuebs mainta a tuma luga un reunion den Parlamento, 
na unda Prome Minister Evelyn Wever-Croes a duna un 
splicacion amplio riba e acuerdo di financiamento cu Hulan- 
da. E acuerdo aki a wordo firma 10 di October ultimo, door 
di Minister di Finansa Xiomara Maduro, na unda Aruba a bay 
di acuerdo pa paga e fiansa cu tin cu Hulanda, den un ter- 
mino di 20 aña, na 6.9%. Prome Minister a indica cu Aruba 
no ta di acuerdo cu e interes aki, mirando cu e ta hopi halto, 
y no ta considera esaki como un ayudo, pero cu Gobierno 
mester a firma pa asina rescata e reputacion financiero di 
Aruba, y pa no pone e pais na niun riesgo di bay den default 
pa niun di e debenan cu tin. 


Prome Minister a indica cu e trato cu Aruba ta hayando di 
Hulanda, ta hopi decepcionante, pero cu no lo permiti esaki, 
stroba Gobierno di busca un miho alternativa. Gobierno lo 
sigui riba dos trayecto, cualnan ta pa yega na un acuerdo 
cu Hulanda, pa asina logra cu Hulanda baha e interes, of 
subi mercado internacional pa busca un interes mas abou, 
evitando asina di paga e 6.9%. 


Como pais den Reino, Aruba lo a spera di haya ayudo, y 
no abuso, pasobra si Aruba keda den e acuerdo di 6.9%, 
Hulanda lo bay gana 300 miyon florin extra di Aruba, na 
interes. E trato aki tambe ta pone Gobierno cuestiona, si di 
berdad tin trato igual entre e paisnan den Reino. 


Cu e situacion di descontento, Gobierno a sigui negocia cu 
Hulanda, y actualmente tin riba mesa e alternativa hibrido. 
Un aternativa den cua algun aspecto ta wordo regla den 
e Rijkswet y algun ta wordo regla den e Landsverordening 
mes. Prome Minister a duna di conoce cu pa traha riba e 
alternativa hibrido ta tuma tempo y Aruba a haya te cu fin 
di aña 2023, pa yega na un acuerdo cu Hulanda riba nivel di 
Gobierno, cu lo conduci na un rebaho di e interes. 
Durante e reunion den Parlamento, Prome Minister a sa di 
contesta tur pregunta, sin ningun consehero, mustrando 
asina cu su persona ta domina e materia, y por splica riba 
e topico aki, na forma senciyo. Tambe, mester remarca cu e 
atakenan politico di oponentenan tabata hopi, y algun tabata 
hopi baho, pero eseynan tambe Prome Minister a atende 
na un forma profesional, dunando asina un trankilidad cu 
berdad, e Gobierno aki cu a atende asina tanto crisis, lo sa 
di saca nos pais di e crisis aki tambe. 


Prome Minister na forma hopi profesional a duna splicacion na Parlamento 


Aruba a firma cu Hulanda, y esey ta 
mehora nos reputacion financiero 

D 
urante encuentro y entregamento di e corporate plan 
2024 cu a wordo presenta pa Aruba Tourism Authority 
(A.T.A.) a confirma cu desde 2017 e maneho y strategia di 
Minister Dangui Oduber y su team di ministerio di turismo, ta 
uno firme y ta dunando resultadonan satisfactorio pa loke ta 
yegada di turistanan di calidad. 
Ultimo 6 añanan nos por a mira resultadonan positivo cu 
aumento di 12% di bishitantenan stayover. E tourism receipt 
tambe ta wordo uza pa midi cu Aruba ta ricibi turistanan di 
calidad. E tourism receipt a aumenta cu casi 60% locual ta 
ilustra cu turistanan cu ta yega Aruba ta esunnan cu ta trece 
hopi entrada pa nos economia. 
Pa loke ta trata e desaroyo actualmente di mas hotel pa 
Aruba, Minister Dangui Oduber kier pone enfasis of miho 
dicho ‘set the record straight”, asina clarificando cu su 
maneho ta dirigi riba un turismo di calidad y un desaroyo 
sostenibel. Tur e hotelnan of condominio cu ta den construc- 
cion ta loke a hereda di e gobierno anterior. For di un lista 
di Directie Infrastructuur en Planning (DIP) di terenonan cu 
a wordo otorga sea den optie of erfpacht pa construi hotel 
of condominio por nota cu gobierno anterior a compromete 
pais Aruba cu construccion di mas di 7000 camber. E ta un 
reto pa bay reduci na un cantidad sostenibel conforme e 
maneho di boutique hotels. 


E unico proyecto hotelero cu a ricibi un permiso bou di e 
maneho di Gabinete Wever Croes ta e hotel na San Nicolas, 
“Secrets Hotel”. E hotel aki ta merece e atencion pa motibo 
cu tin espacio pa construi esaki y ta e prome hotel den 
historia den e area di Seroe Colorado cu lo tin un spinoff 
economico grandi pa e area aki. 
Minister di Turismo, sr. Dangui Oduber kier un biaha mas 
enfatisa cu su maneho ta keda dirigi pa trece turistanan di 
calidad na un manera responsabel, balansa y sostenibel pa 
nos pais Aruba, unda cu por carga pa generacion cu ta bin. 


Minister Dangui Oduber: 


Calidad ta resalta riba cantidad den e maneho di turismo 

D 
iaranson ultimo Lotto 5 no a con- 
oce ningun ganado cu ta pone e 
jackpot sigui crece y pa awe diasabra 
e suma bira 1 miyon florin! E ultimo 
jackpot grandi cu Lotto 5 a conoce cu a 
crece y a yega te na e suma di 2 miyon 
200 mil florin tabata na mei 2023. 


Lotto 5 ta costa solamente 4 florin 
pa ticket y bo por combina bo 5 
numbernan for di 01 te cu 35, si bo no 
sa cua numbernan pa kies, bo ta puntra 
bo rebendedo pa un loco y asina bo ta 
den wega pa bira e siguiente miyonario 
y gana e jackpot di 1 miyon florin cu 
Lotto 5. 


Corda busca bo Lotto 5 trempan, pa 
asina bo no keda afo di e sorteo miyo- 
nario di awe nochi cu Lotto. Tambe Lotto 
ta ofrece bo e opcion pa por cumpra bo 
weganan di Lotto Online, kiermen si bo 
no tin chens pa sali cumpra bo weganan 
preferi di Lotto, bo por cumpre for di bo 
smart phone, tablet of bo computer! 


Si ainda bo no tin un cuenta di Lotto 
Online, bishita www.lottoaruba.com, traha 
bo cuenta di hungado y asina cu bo 
wordo aproba, bo por cuminsa hunga 


Lotto online tambe! 


Sorteo di Lotto 5 ta hunga awe diasabra 
pa 7.45PM y por cumpra bo ticket na 
bo rebendedo faborito te cu 7.30PM. 


Lotto, E Loteria di Aruba tin diferente 
wega, Catochi, Big 4, 1-OFF, Zodiac, 
Wega di Number di Korsou di Lotto, 
Lucky 3, Multi-X, Lotto di Dia, Lotto 
5, Mini Mega y cu su Mega Plus y e 


diferente weganan di Raspa y Gana y 
Instacash. Tambe lo por hunga Lotto 
Online door di bishita: www.lottoaruba. 
com pa por registra. Cumprando Lotto 
bo ta contribui na deporte riba nos isla. 


E meta ta pa organisa loteria, cambia 
bida di su hungadonan y na mes 
momento inverti den deporte local pa 
medio di donacionnan na e comision di 
subsidio. 


A 
VB ta anuncia e reanudacion di tur wega di futbol despu- 
es di acuerdonan exitoso cu nos referee dedica. E acu- 
erdonan aki ta cubri dos aspecto importante pa bienestar di 
e deporte.  
Prome cu tur cos, referee ta compromete pa fluit wega wega 
mientras nos ta traha cu seriedad riba implementacion di 
medida di siguridad mehora. E dedicacion conhunto ta pa 
mantene integridad y siguridad di e deporte.  


Di dos, AVB, referee, y clubnan  ta uni  pa esta- 
blece  un  comision,  cu ta  consisti  di tres representante 
di cada un. E comision aki lo reuni regularmente pa aborda 
y traha riba resolve e materianan na man. 


Nos lo manda un invitacion oficial na prensa pa un confer- 
encia uni cu tur tres parti despues di e prome reunion di 
e comision, caminda nos lo duna mas detaye relaciona cu 
nos progreso.  


Mientras tanto, AVB ta pidi encaresidamente na tur persona 
cu ta atende wega, den cualkier rol cu ta, pa respeta e prin- 
cipionan fundamental di deportivismo, respet, y disciplina.   
Nos meta por ultimo ta pa crea un ambiente  caminda 
futbol por prospera, y tin colaboracion mirando cu tin un 
meta comun. Nos ta aprecia sosten di prensa mientras nos 
ta cuminsa riba e  proceso  aki pa haci futbol mas sigur y 
mas miho pa tur hende.  


Reanudacion di Wega di Futbol: 


Un compromiso comun pa siguridad, respet y disciplina  


Sorteo ta awe nochi 


Awe abo por ta e siguiente miyonario di Aruba cu Lotto 5 

B 
o no tin diploma y kier bira maestro? 21+ Toets por ta e 
solucion! Tur persona cu tin desde 1 di september 2025 
minimo 21 aña y cu kier haci un estudio na IPA pero no tin 
diploma di sea havo, vwo of mbo nivel 4, ta bin na remarca 
pa haci e asina yama 21+ Toets. E 21+ Toets ta midi si bo 
tin e nivel di havo cu ta necesario pa por studia na IPA. Si 
bo logra pasa e 21+ Toets cu exito bo por inscribi pa un es- 
tudio inicial cu IPA lo ofrece durante aña academico 2025- 
2026. Asina cu bo inscribi bo ta bin na remarca pa participa 
na e test di admision (beroepstest) y e programa preparato- 
rio (voorprogramma) cu lo tuma luga durante aña academi- 
co 2024-2025. Si bo logra pasa e test di admision cu exito 
y completa e programa preparatorio bo por cuminsa cu bo 
estudio na augustus 2025. 


E 21+ Toets ta consisti di tres materia entre otro: Hulandes, 
Matematica y Hende y Comunidad. E 21+ Toets ta tuma luga 
diasabra 13, diamars 16 y diasabra 20 di april 2024. 


Informacion di 21+ Toets 
Tur informacion di e 21+ Toets ta riba IPA su website. Bay na 
www.ipaaruba.com y click riba 21+Toets. Akinan lo bo haya 
informacion tocante e contenido di e 21+Toets, e preguntanan 
mas frecuente haci. (Pag. 13 y 14 Toelichtingsdocument IPA 
21+ toetsen voor het studiejaar 2025-2026) y e procedura 
di inscripcion. 


Durante IPA su open dag, dia 4 di november, lo ofrece dos 
sesion di informacion general di 21+ Toets. E orarionan cu 
bo lo por ricibi informacion ta sea 10:30am of 11:30am. 


Banda di esaki lo tin anochi di informacion diaranson dia 29 
di november 2023 di 7:00pm - 8:30pm y diaranson dia 10 
di januari 2024 tambe di 7:00pm - 8:30pm. Ambos anochi 
di informacion lo tuma luga na IPA. Bo lo haya splicacion di 
kico e 21+ Toets ta encera. Alabes lo elabora riba contenido 
y trata ehempel di tarea di diferente materia cu ta forma 
parti di e 21+ Toets. 


Inscripcion 
Tur persona cu ta interesa pa haci e 21+ Toets por inscribi 
via e website www.ipaaruba.com. Pa por inscribi mester 
cumpli cu e pago di AWG 80,- y pone como anexo un copia 
di e comprobante di pago den e formulario digital di inscrip- 
cion. Tene na cuenta cu e comprobante mester tin bo nomber 
riba dje, p’asina nos sa na ken e pago ta pertenece. Na final 
bo lo ricibi un confirmacion di bo inscripcion. E ultimo dia pa 
inscribi pa e 21+ Toets ta 12 di januari 2024. Despues di e 
fecha aki no tin posibilidad mas pa inscribi. 


Pa keda altanto di e ultimo desaroyonan di IPA bishita www. 
ipaaruba.com y sigui nos riba e pagina di facebook Instituto 
Pedagogico Arubano. 


Inscripcion pa 21+ Toets na IPA ta habri 

R 
ecientemente autoridad di Colegio Arubano a establ- 
ece e rekisitonan di admision pa e aña escolar venidero. 
E directiva di Colegio Arubano representa pa rector sr. Tim 
Croes y conrector di Ciclo Basico 1 y 2 sra. Jennifer Arends– 
Reyes a presenta dialuna pasa, durante un reunion informa- 
tivo na e scolnan basico, e rekisitonan nobo di admision pa 
Ciclo Basico. 


Na e ocasion aki a invita tur scol basico. Den pasado Colegio 
a utilisa su propio prueba di admision, e ‘Colegiotoets’, como 
un di e rekisitonan pa drenta Ciclo Basico. Desde algun aña 
pasa, Aruba a introduci e ‘Doorstroomtoets’ nacional pa tur 
alumno di klas 6 di scol basico. E prueba ey combina cu 
recomendacion di e scolnan basico hunto cu rapport di klas 
5 y 6 ta forma e criterionan pa admision. 


Desde aña escolar venidero, Colegio lo aplica cuatro 
scenario. Un alumno cu por lo menos ta cumpli cu un di e 
scenarionan ta admiti na Ciclo Basico 1. Cu introduccion di 
e cuater scenarionan Colegio Arubano ta hustifica e poten- 
cial di e alumnonan cu a completa scol basico cu exito. 


Riba e website www.colegioarubano.aw a describi e cuater 
scenarionan. 
Proximamente, lo publica riba e website un funcion, cu lo 
yuda e futuro alumno y nan mayor pa facilmente comproba 


si ta cumpli cu e rekisitonan di admision. 


Colegio Arubano ta ofrece enseñansa secundario riba nivel 
di havo/vwo y tin un historia di casi 65 aña. Actualmente, e 
scol tin 1300 alumno y mas di 80 docente. Colegio Arubano 
ta un scol solido y popular, unda varios generacion di profe- 
sionalnan a studia. E ta un scol catolico habri pa tur grupo 
di religion. 


Pa finalisa, Colegio Arubano ta gradici tur hende cu a asisti 
na e encuentro informativo. Solamente hunto nos ta para 
fuerte pa e bienestar di nos muchanan y nan futuro! 


Colegio Arubano a presenta e rekisitonan 
nobo di admision na Ciclo Basico 1 

A 
considera e perfume durante hopi 
tempo como e toke final cu ta hal- 
sa e presencia di un hende muhe y pa 
e hende muhe cu clase y sofisticacion, 
selecta e fragancia perfecto ta mas cu 
un simpel eleccion; e ta un refleho di 
estilo y encanto atemporal. E perfume- 
nan clasico, cu su encanto perdurabel 
y su rica historia, ta simbolisa e esen- 
cia di un epoca pasa. Den e articulo aki 
nos lo haci un biahe aromatico a traves 
di e perfumenan haci na midi di e muhe 
moderno y elegante, cada un, cu nan 
boternan, ta contene un pida di histo- 
ria y un ‘fluister’ di e beyesa intempo- 
ral. 


Chanel no. 5 - E arketipo di elegancia: 
Ningun debate riba fragancia clasico 
ta completo sin un ode n’e iconico 
Chanel no. 5. Concebi p’e legendario 
Coco Chanel na 1921, e perfume aki ta 
sigui ta riba top di luho y e sofistica- 
cion atemporal. Cu su magistral mescla 
di aroma, nota floral y un sutil toke di 
vanilla, e ta trece un aura encantador 
y refina, perfecto pa cualkier ocasion. 


Dior J’adore - Un clasico radiante: 
J’adore di Dior ta un clasico moderno 
cu ta celebra e feminidad den un boter. 
Hinca den un sensual boter, e ta un 
harmonioso bouquet di nota floral. E 
elegancia ta briya den cada druppel, 
convirtiend’e den un exkisito refleho di 
gracia y encanto pa cualkier muhe cu 
tin e. 


Guerlain Shalimar - 
E encanto di Oriente: 
P’e muhenan cu ta aprecia e encanto 
exotico di Oriente, Shalimar ta lanta 
como e clasico pa excelencia entre e 
fragancianan oriental. Rico, sensual y 
cautivador, e perfume aki ta combina 
vanila, iris y amber pa crea un aroma 
cu ta transporta bo pa e teranan leu, 
lansando un spel cu ta perdura mara- 
viyosamente. 


Estée Lauder Pleasures - 
E arketipo di simplicidad: 
Pleasures di Estée Lauder ta un clasico 
fresco y floral cu ta captura e simpli- 
cidad y e sofistifacion sin esfuerso. E 
ta liviano y limpi, loke ta convirtie den 
un eleccion ideal pa hunt’e tur dia. E 
fragancia ta celebra e alegria di e plac- 
ernan mas simpel di bida. 


Hermès Kelly Calèche - 
Sofisticacion atemporal: 
Hermès ta sinonimo di sofisticacion y 
Kelly Calèche ta ehemplific’e cu gracia. 
Fusionando e notanan floral y di cuero, 
ta crea un aroma distintivo y elegante. 
E fragancia ta desplega como un obra 
maestro atemporal, cu ta resona cu e 
esencia di e beyesa  e encanto intem- 


poral. 


P’e hende muhe elegante, un perfume 
clasico ta algo mas cu un simpel 
fragancia: e ta un firma cu resumi su 
estilo y sofisticacion atemporal. E 
perfumenan aki ta transcende gener- 
acion, invocando un sentimento di 
nostalgia y encanto perdurabel. 


Ya t’e iconico Chanel no. 5, e exotico 
Guerlain Shalimar of e clasico moderno 
Dior J’adore, e fragancianan aki ta e 
complemento perfecto di gracia y e 
‘poise’ di un muhe berdaderamente 
elegante. 
Adopta e clasiconan atemporal aki y 
laga cu nan aroma conta un historia di 
beyesa y encanto eterno. 


Perfume p’e hende muhe elegante 

SEPTEMBER 2023 DEN COMPARACION CU 2019 Y 2022 
D 
en luna di september 2023 nos destinacion a ricibi un 
total di 89.110 bishitante “stay-over”. Si compara luna 
di september 2023 cu september 2019 - cu tabata e ultimo 
aña normal di turismo, por mira cu Aruba a recupera 121% 
di locual a wordo ricibi na september 2019, cu ta indica un 
crecemento di 21%. Si compara september 2023 cu sep- 
tember 2022 por wak un crecemento di 12.4% 


AVERAHE DI PATRONCHI DI GASTO PA CADA 
BISHITANTE DEN Q2 2023 
Visa Credit card su averahe den gasto pa cada cardholder a yega 
na un suma di $625 den Q2 si compara cu $667 den Q1 2023. 
Mastercard su averahe den gasto pa cada cardholder a yega 
na un suma di $691 den Q2 si compara cu $740 den Q1 2023. 


MERCADONAN Y CATEGORIANAN DI ACOMODACION 
Den september 2023 76.3% di e total di e bishitantenan 
“stayover” pa Aruba a bishita for di Norte America, 6.7% a 
bishita for di Europa, 14.1a bishita for di Latino America y 
3% tawata procedente di otro partinan di mundo. 


Mirando e categorianan di acomodacion, den september 
2023 26.4% di bishitante a keda den hotelnan European 
Plan, 17.3% a keda den hotelnan All-Inclusive, 28.3% a 
keda den Timeshare y 27.9% a keda den otro tipo di acomo- 
dacion, conoci tambe como vacation rentals. 


VACATION RENTALS 
Ta importante pa menciona cu A.T.A. tin acceso na un plata- 
forma unda por wak e cantidad di cas, apartamento y villas 
cu ta wordo uza como vacation rentals como tambe e prijs 
averahe pa anochi, e ocupacion y un calculacion di e entrada 
cu esakinan ta genera. 


Si compara september 2023 cu september 2022 por wak 
cu e prijs averahe di e acomodacionnan aki a crece cu 23% 
for di un prijs averahe di $200 pa anochi na september 
2022 pa un prijs averahe di $245 na september 2023. Si 
compara september 2023 cu augustus 2019, por wak cu e 
prijs averahe di e acomodacionnan aki a crece cu 61%, for 
di un prijs averahe di $152 pa anochi na september 2019 pa 
un prijs averahe di $245 na september 2023. 


Si compara september 2023 cu september 2022 por wak cu 
e ocupacion averahe di e acomodacionnan aki a subi cu 5 
punto di porcentahe, for di un averahe di 45% na september 
2022 pa un averahe di 50% na september 2023. Si compara 
september 2023 cu september 2019 por wak cu e ocupa- 
cion averahe di e acomodacionnan aki a crece cu 8 punto di 


porcentahe, for di un averahe di 42% na september 2019 
pa un averahe di 50% na september 2023. 


Den caso di entrada, si compara september 2023 cu 
september 2022 por wak cu e categoria a genera un 
crecemento den entrada di 61%. Si compara juli 2023 cu 
september 2019 por wak cu e categoria a genera un crece- 
mento den entrada di 308%. 


2023 (Esaki ta e YTD) 
Te cu september 2023, Aruba a ricibi un total di 917.739, 
bishitante “stayover”, esaki ta un crecemento di 8.1%, 
compara te cu september 2019, unda a a ricibi 848,841 
bishitante “stayover”. Si compara e prome 9 lunanan di 
2023 cu e prome 9 lunanan di 2022, por wak un crecemento 
di 12.4%, bayendo for di 816.362 bishitante “stayover” pa 
917.739 bishitante “stayover”. 
Pa ricibi A.T.A. su ‘Statistical Monthly Report’ tur luna, por 
contacta Melanie Kelly na m.kelly@aruba.com 


A.T.A: Resultado di bishitante pa september 2023 


Diasabra, 21 October 2023 
COMUNIDAD 
16 
AWEMainta 


D 
en e mundo moderno acelera, combina bo trabao, famia 
y tempo personal por haci cu e alimentacion saludabel 
parce un tarea desalentador. Eynan ta caminda cu planifi- 
cacion y preparacion di cuminda ta drenta den wega, como 
clave fundamental pa mantene un dieta nutritivo y balansa 
sin stress. Den e articulo aki nos ta analisa e bentaha y e 
strategianan di un planificacion y preparacion eficaz di cum- 
inda. 


E PODER DI PLANIFICACION DI CUMINDA 
Planifica cuminda ta manera tin un guia pa cuminda di 
siman. E ta consisti di selecta strategicamente e recetanan, 
crea un lista di compra y organisa bo biahe culinario p’e 
dianan siguiente. Dedicando un poco di tempo delanta, bo 
por scoge alimento mas sano y reduci e tentacion di recuri 
na fastfood of snacks poco saludabel. 


SPAARMENTO DI TEMPO 
Un di e principal bentahanan di planifica cuminda ta cu e 
ta spaar tempo. Ta un fout comun pensa cu e preparacion 
di cuminda ta un tarea cu ta hiba hopi tempo. Contrario, un 
plan di cuminda bon pensa por spaar bo un tempo precioso 
durante e siman, ya cu lo bo tin e ingredientenan cla y lo bo 
sa exactamente kico pa cushina tur dia. 


BENEFICIO ECONOMICO 
Planifica cuminda tambe ta yuda maneha e presupuesto di 
e compra. Ora cu bo ta planifica bo cuminda, bo por cumpra 
e ingredientenan na granel, reduci desperdicio di alimento 
y evita e compra impulsivo cu ta produci den supermer- 
cado. Esey no solamente ta spaar bo placa, sino cu tambe 
ta fomenta gasto consciente. 


SALUD Y NUTRICION 
Planifica cuminda ta permiti bo controla bo nutricion. Bo 
por scoge e recetanan balansa cu ta satisface bo necesi- 
dadnan y obhetivo dietetico. Tanto cu ta trata di controla e 
racionnan, di proporcion specifico di macronutriente of di 
opcion sin alergeno, e planificacion di cuminda ta permiti bo 
controla bo salud. 


REDUCCION DI STRESS 
Cu un plan di cuminda bon structura, lo reduci stress tur dia 
pa dicidi kico cushina, specialmente despues di un dia largo 
di trabao. Na luga di pura pa prepara un cuminda di ultimo 
ora, lo bo por disfruta di e satisfaccion di sa cu bo tin un 
cena delicioso y nutritivo sperando pa ta prepara. 


CONSEHO PA PREPARA CUMINDA 
E preparacion di cuminda ta e ehecucion practico di bo plan 
di cuminda. E ta consisti den cushina hopi, parti den porcion 
y almacena e cuminda di siman. Inverti den container di 
calidad, uza diferente metodo di cushina (manera hasa, a la 
parrilla of na steam) y tene na cuenta e practica di siguridad 
alimentario. 


E planificacion y preparacion di cuminda ta herment 
poderoso cu por transforma bo custumbernan alimentario, 
ta spaar bo tempo y placa y reduci stress den bo bida diario. 


Dedica un poco di tempo tur siman pa planifica bo cuminda, 
lo permiti bo haci un biahe pa un estilo di bida mas sano y 
balansa. Asina ta, lora bo manganan, cuminsa planifica y 
saboria e beneficionan di e strategia culinario aki cu ta nutri 
tanto bo curpa como bo mente. 


Domina e planificacion y preparacion di cuminda 


Bo receta pa un estilo di bida mas saludabel 

U 
n evento emocionante ta yega Aruba dia 27 di october 
proximo bao patrocinio di Surinam Airways, den colab- 
oracion cu SHATA (Suriname Hospitality and Tourism Asso- 
ciation), METS Travel & Tours y Directorado di Turismo di 
Surnam. Nos ta extende un invitacion cordial na comunidad 
Arubano pa bin disfruta di un evento unico y diverso cu lo 
trece un pida di Surnam na Aruba. 


Durante e anochi aki, nos lo revela e rikesa di naturalesa y 
cultura di Surnam, cu ta absolutamente impresionante. Bo 
lo tin e oportunidad di purba y cumpra e delicioso cuminda y 
bebidanan caracteristico di Surnam pa biba un experiencia 
autentico. 


Entrada ta completamente gratis. E evento lo tuma luga 
na Fort Zoutman y nos lo tin entretenimento den forma di 
musica di e talentoso grupo Buleria y e musica Surnameño 
di DJ Ricardo. 
Lo tin tambe un biahe grandioso cu nos lo rifa y regala entre 
tur esnan presente. E premio aki lo ta un biahe impresion- 
ante di 4 dia pa Surnam pa bo conoce mas di e naturalesa 
y cultura vibrante y diverso di e pais aki. Un aventura cu bo 
lo no lubida. 


Nos ta invita tur hende pa bin y pasa un anochi agradabel cu 
nos riba 27 di october 2023, for di 7:00 PM pa 10:00 PM na 
Fort Zoutman. Nos ta cla pa brinda bo un anochi di sorpresa, 
aventura y diversion. No perde e oportunidad aki pa haya 
un sabor y impresion di e mundo maraviyoso di Surnam, 
directamente na Aruba. Nos spera bo 27 di october! 


Surinam Airways ta invita bo pa evento: “A taste of Surinam” 


C 
omo parti di e colaboracion cu Holland House Colombia, 
un grupo prominente di ocho hospital y institutonan di 
cuido di salud for di Medellín, Colombia ta yegando na Aru- 
ba cu un meta cla: pa fomenta colaboracion di salud entre e 
dos paisnan. Durante nan estadia, nan lo topa cu diferente 
instituto medico local pa explora sinergianan y haya cono- 
cemento personal den e trabou cu ta tumando luga riba nos 
isla. E institutonan for di Medellín lo comparti nan conoce- 
mento di cuido di salud durante e Feria di Salud cu ta tuma 
luga dia 26 di october, 2023, na Hyatt Place Aruba. 


Detayenan di e Feria di Salud 
Na e Feria di Salud bo por experencia un intercambio di cono- 
cemento di cuido di salud for di Medellín, Colombia. E meta 
di e evento aki ta pa informa comunidad di Aruba tocante 
e sector di salud na Antioquia y con esaki por beneficia e 
habitantenan di nos isla. Ta un oportunidad pa siña tocante 
avancenan den cuido di salud for di Medellín, un ciudad 
conoci pa su hospitalnan di calidad cu un maneho sobresal- 
iente di cuido di salud. E feria aki ta un bon forma pa siña di 
nan exito y conecta cu algun di e miho institutonan di cuido 
di salud di Medellín. 


Kico por spera na e evento aki? 
• Discusionnan informativo tocante practicanan di cuido di 
salud y integracion di conocemento. 
• Oportunidadnan pa establece colaboracion riba e tereno di 
cuido di salud. 
• Conexion cu expertonan di cuido di salud for di Medellín. 
• Siña mas tocante e trabounan andando na Aruba. 


E evento aki no ta solamente pa esnan cu ta busca servi- 
cionan di cuido di salud, sino ta habri pa cualkier persona 
interesa den e sector di cuido di salud. Nos ta invita bo pa 
join nos y descubri con bo por mehora bo bienestar. Nos ta 
warda’bo dia 26 di october na Hyatt Place Aruba. Join nos 
pa crea lasonan pa cuido di salud y bienestar entre dos pais 
excepcional. 


Mas informacion? 
Pa mas informacion, por tuma contacto cu Viviana Hurtado, 
Consultant di Holland House na misiones11@hollandhouse- 
colombia.com of na +57 3173400579. 
Pa confirma cu Bo ta bay atende e evento, uza e link aki: 
https://forms.gle/AgZQi9pBFGPFGH6V6 


Un invitacion pa 


Bishita e Feria di Salud di e hospitalnan mas destaca di Medellín 

D 
en nos mundo acelera y impulsa p’e tecnologia, e dis- 
positivonan digital a converti den nos compañeronan 
constante. For di smartphones y laptop, te cu tablet y smart 
tv’s, e pantayanan ta un parti integral di nos bida cotidia- 
no. Aunke no tin duda cu tecnologia a trece cu ne hopi co- 
modidad, tambe a trece un consecuencia menos deseabel: 
e adiccion na pantaya y su impacto adverso den nos salud 
mental. Aki ta caminda e concepto di “desintoxicacion digi- 
tal”, ta drenta den wega. 


Un desintoxicacion  digital, den poco palabra, ta un descanso 
consciente di nos pantayanan electronico. E ta consisti den 
desconecta di e mundo virtual y bolbe conecta cu esun real. 
E importancia di e tipo di desintoxicacion aki ta biba den 
su potencial pa mehora significativamente nos bienestar 
mental. 


Na prome luga, un desintoxicacion digital ta permiti nos 
scapa di e incesante bombardeo di informacion y notifica- 
cion. Nos dispositivonan ta exigi constantemente nos aten- 
cion y e explosion constante n’e estimulonan digital por hiba 
nos na un estado di stress cronico, ansiedad y hasta depre- 
sion. Aleha di e pantayanan ta proporciona un respiro, ta 
reduci e nivelnan di stress y ta reestablece e sensacion di 


calma. 


Ademas di esey, un desintoxicacion digital ta fomenta e 
interaccionnan social cara pa cara, cu a disminui cu e crece- 
mento di e rednan social. E conexionnan aki den mundo real 
ta hunga un papel crucial pa reforsa nos salud mental. E 
encuentronan fisico, e combersacionnan genuino y hari- 
mento comparti ta contribui na nos sensacion general di 
felicidad y pertenencia. 


Ademas di esey, e tempo di pantaya excesivo sa ta relaciona 
cu un mal calidad di soño. Un desintoxicacion digital prome 
cu drumi por mehora e soño, lagando nos mas fresco y cu 
mayor capacidad di recuperacion mental. 


Integra desintoxicacion digital regular den nos bida ta un 
forma eficaz di salvaguardia nos salud mental den e era 
digital aki. Door di aleha for di pantaya, nos ta recupera 
e control riba nos atencion y crea espacio pa interaccion 
significativo en persona. Ademas di esey, nos por disfruta 
di miho patronchi di soño, cu di su banda, ta mehora nos 
bienestar mental general. Asina ta, laga e pantayanan un 
banda, dal un keiro, lesa un buki of simplemente saboria un 
momento di kietud. Bo mente lo gradici bo. 


Desintoxicacion digital: 


E clave pa mehora e salud mental 

D 
iahuebs 19 di October, a tuma luga na Bestuurskan- 
toor entrega di premionan pa e concurso di pintamento 
2023. E concurso aki a wordo organisa e aña aki pa di 5 aña 
consecutivo cu e meta pa conscientisa comunidad, special- 
mente nos muchanan, riba e importancia di cuida nan mas- 
cotanan. 


E aña aki, Minister di Enseñansa Endy Croes a organisa e 
concurso aki pa nos muchanan di scol. Un total di 1222 
mucha a participa e aña aki mustrando asina e amor grandi 
cu cada mucha tin pa nan mascotanan. A saca 30 ganado, 5 
finalista di cada klas di scol basico cu a participa. Ganadonan 
a ricibi un certificado y un regalito. 


E concurso ta basa riba e Ley di Cacho. Cacho mester ta 
den cura y no riba caya. Un ley cu ta preveni pa cacho bira 
molester pa nos comunidad, pero tambe cu ta obliga e 
persona cu tin un cacho na e cuido minimo cu e respon- 
sabilidad aki ta trece cu ne. E concurso di pintamento ta 
yuda trece conscientisacion riba esaki, cuminsando cu nos 
muchanan di scol basico. 


“E muchanan aki ta mustra a traves di nan pintura cu nan 
ta stima nan cacho. Un mucha durante e encuentro bunita 
aki, a comparti su experencia y ta pidi pa tur hende cu tin 
cacho, pa nan tene nan cacho den cura. El a conta su storia 
cu su cacho a wordo ataca pa un cacho di caya cu a laga 
su cacho hopi malo y ainda ta recuperando, pero a keda 
e sentimentonan cu esaki a trece cu ne. Como adulto, nos 
por tene cuenta cu e storianan chikito aki cu nos muchanan 
ta siña nos. Cacho mester ta den cura y awe nos ta cera 
otro campaña di conscientisacion di Ley di Cacho”, Prome 
Minister a expresa. 


Na prome luga, Prome Minister ta gradici tur e ganadonan 
pa nan tempo y dedicacion pa participa na e concurso 
aki, na mayornan, adultonan y docentenan cu ta stimula e 
muchanan no solamente cu pintamento y arte pero tambe 
pa e amor na nan mascotanan. 


Prome Minister ta gradici Minister Tjon y Minister Croes cu 
tambe a yuda cu e regalitonan y demas coleganan minister. 
Un gradicimento na tur scol cu a participa. 


Como Minister di Husticia, Minister Tjon ta percura pa Polis 
keda controla y tuma accion na momento cu tin violacion 
di Ley di Cacho. Minister Croes ta haciendo esfuerso pa 
esaki drenta curriculum di scol y haci’e structural na unda 
muchanan ta siña di derecho y debernan cu tin pa cu cacho. 


Minister Ursell Arends ta trahando riba e plan nacional pa 
asina percura cu no lo tin molester di cacho riba caya mas. 
Prome Minister ta gradici tambe Irene Croes cu como veteri- 
nario a cuminsa cu e plan nacional na aña 2019 y a entrega 
esaki na Minister Arends na aña 2021, pero nunca a laga un 
banda e inspiracion cu e concurso aki a demostra desde su 
prome aña na 2019, y cu semper a traha incansablemente 
pa e concurso su exito sigui crece. 


“Esaki ta un tema cu tin prioridad di Gabinete Wever-Croes 
y ta mas cu un honor pa mi cu pa 5 aña Gobierno ta entrega 
premio cu e campaña di conscientisacion di Ley di Cacho aki. 
Entrante otro aña esaki lo drenta scolnan na Aruba cu ta un 
meta di nos Gabinete desde comienso. Mi ta hopi contento 
di mira con Aruba a avansa y con hopi amor tin na Aruba 
pa nos mascotanan”, Prome Minister Evelyn Wever-Croes a 
duna di conoce. 


Prome Minister Evelyn Wever-Croes: 


Entrega di premio pa concurso di pintamento cacho den cura 

D 
en un era defini pa e conectividad constante y e rednan 
digital, por parce paradohico, pero aislamento extremo 
ta un realidad curu pa algun persona. Ya ta pa e distan- 
cia geografico, e isolacion of e circunstancianan personal, 
e consecuencianan di aislamento extremo riba salud men- 
tal y fisica, ta importante. E articulo aki ta profundisa den e 
efectonan di aislamento extremo y explora e strategianan 
pa mitiga su impacto. 


DEFINICION DI AISLAMENTO EXTREMO 
E aislamento extremo ta implica un ausencia profundo y 
prolonga di interaccion social. E por manifesta di varios 
forma, incluyendo aislamento fisico, social y psicologico. E 
estado di desconexion for di e mundo exterior sa ta producto 
di situacion vital unico of di eleccion deliberado. 


EFECTO RIBA SALUD MENTAL 
Un di e efectonan mas sorprendente di aislamento extremo 
ta cu e ta afecta e salud mental. E sernan humano ta ser 
fundamentalmente social y e aislamento por provoca senti- 
mento di soledad, depresion y ansiedad. E ausencia di inter- 
accion social cu hopi biaha ta haci cu e personanan ta sinta 
desampara y abati, loke ta afecta nan bienestar emocional 
general. 


DETERIORO COGNITIVO 
E aislamento extremo tambe por tin un 
impacto perhudicial den e funcion 
cognitiva. E ausencia di stimulacion y 
interaccion mental, esencial p’e salud 
di e celebro, por provoca dificultad cu 
e memoria, e resolucion di problema y 
e concentracion. 


Cu tempo, e deterioro 
cognitivo por ta consid- 
erabel, loke ta ilustra 
un reto p’e personanan 
cu ta purba di reintegra 
den entorno social. 


CONSECUENCIA  P’E 
SALUD FISICO 
Aislamento prolonga por debilita 
e sistema inmunologico, haci- 
endo e personanan mas suscep- 
tibel na malesa. Fuera di esey 


aislamento extremo por fomenta eleccion di estilo di bida 
poco saludabel, manera un dieta inadecua y e falta di eher- 
cicio, loke ta provoca diferente problema di salud. 


TENSION EMOCIONAL 
Emocion por intensifica den aislamento loke hopi biaha ta 
conduci na mayor sentimento di angustia y den caso grave, 
hasta halucinacion. E confusion emocional causa p’e aisla- 
mento extremo por ta abrumador y algun persona ta desa- 
roya trastorno psicologico grave. 


STRATEGIA DI AFRONTAMENTO 
Aunke aislamento extremo ta presenta desafio enorme, ta 
existi strategia pa confronta esaki: 


Establece un rutina: Crea un rutina diario structura por 
proporciona stabilidad y un sentido di proposito. 


Stimulacion mental: Participa den actividad cu ta ilustra un 
reto p’e mente, manera lectura, puzzel of proyecto creativo, 
por yuda mantene e funcion cognitivo. 


Conexion virtual: Uza e tecnologia pa ta den contacto cu 
e sernan keri y mantene un sentido di conexion social por 
mitiga e impacto emocional di aislamento. 


Ayudo profesional: Busca ayudo di profesional di salud 
mental ta crucial ora e aislamento ta conduci na 
problema grave di salud mental. 


CONCLUYENDO 
Aislamento extremo ta un condi- 
cion cu algun persona ta 
soporta. 
Su 
profundo 
impacto 
riba 
salud 
mental y fisico ta 
subraya e impor- 
tancia di reconoce 
e señalnan y e efec- 
tonan di aislamento. 
Manera 
sociedad, 
nos 
mester garantisa cu e perso- 
nanan cu ta confronta aisla- 
mento extremo ta dispone di 
apoyo y recurso pa promove 
e bienestar mental y fisico di 
tur. 


Compronde e impacto di aislamento 
extremo den salud mental y fisico 

D 
iahuebs mainta, studiantenan den examen klas di scol 
secundario Ceque acompaña pa nan maestro di ge- 
schiedenis, Meneer Croes a ricibi un cordial Bon Bini for di 
nos Minister di Turismo, sr. Dangui Oduber.   
  
E grupo di studiante entusiasma a haya e oportunidad pa 
bishita oficina di Minister di Turismo y a haya un recorido 
por completo di Bestuurskantoor, Cocolishi y e un di e sala 
nan mas bieu cu hopi historia, esta e Oud Ministerraad Zaal.  
  
Durante nan bishita, a tuma parti den discusion interactivo 
entre Minister Dangui Oduber y e Meneer Croes y su studi- 
antenan. Nan a sinta den e sala di Oud Ministerraad, un sala 
cu hopi historia, na unda decisionnan importante a yega 
di tuma luga. Por ultimo e studiantenan a pasa y bishita e 
sala di Ministerraad nobo, esta e sala den Cocolishi, unda 
awendia nos Ministernan di Gabinete Wever-Croes 2 ta tuma 
e decisionnan importante & impactante pa nos pais Aruba.   
  
E biahe educativo aki tin como meta pa inspira & educa 
mente hobennan tocante e trabounan interno di Gobierno. 
Tambe pa haya sa mas tocante procesonan di tuma decisi- 
onnan cu ta impacta e progreso di nos pais, Aruba.   
  
Minister Dangui Oduber a expresa su entusiasmo di conoce e 
siguiente generacion di lidernan Arubano y a motiva e studi- 
antenan pa ta curioso y pro activo den nan buskeda di cono- 
cemento di nos Parlamento y pa nan sigui cu nan studio pa 
crea un futuro mas briyante pa Aruba.  


Minister Dangui Oduber: 


Bishita di scol secundario Ceque, nos futuro politiconan   

E 
scol di talento Filomena MAVO na San Nicolas, ta or- 
guyoso di tin alumnonan cu a pesar di ta hoben, sa 
di score cu nan talento riba diferente tereno. E luna cu a 
pasa varios t’e alumnonan cu e scol ta pone den luz otor- 
gando nan un regalo di aprecio pa nan logro. 
For di man di e maestronan Raquel Lampe, Roan Petronia 
y Addonsito Croes, e alumnonan Jermaine Carty, Jaydrick 
Panneflek, C-Jay Emer, Jaylon Abath y Keondre Harrigan, 
a sa di score bon den e deportenan di futbol, basket- y 
baseball. 
P’e parti artistico di canto, Lizienne Webb y Georvin Angela 
a ricibi un cariño tambe como cu nan a gana e festival 
Cantica di Caya 2023. 
Filomena College MAVO ta un scol cu ta stimula mas cu 
nos por e talento unico di nos alumnonan. 


Filomena MAVO ta honra su alumnonan 

N 
a nomber di nos pastoor Jairo Maduro hunto cu Pader Jose 
Miguel Nava y nos grupo di oracion Inmaculado Curason di 
Maria, ta invita tur grupo y pueblo di Aruba pa tuma parti na e 
nobena Inmaculada Curason di Maria cu ta cuminsa diabierna 20 
di october ’23, riba Plaza di Inmaculada Curason di Maria na Sta. 
Cruz. E nobena ta dedica specialmente na nos Mama stima “In- 
maculada Curason di Maria”. 


Plaza Inmaculada Curason di Maria ta situa patras di misa Sta 
Crus y e rosario ta cuminsa atardi 6or en punto. 


Delaster dia cu Mama Maria a aparece na e tres muchanan 
videntenan na Fatima e a bisa: 
“Ami ta Birgen di Rosario. M’a bini pa spierta tur hende pa drecha 
nan bida y no haci Dios bira tristo pa pica, resa Rosario tur dia y 
haci penitencia pa nos pica.” 


Ta spera tur debotonan y siguidonan di nos Mama Stima, pa 


hunto nos resa e Santo Rosario. 
Nos ta pidi pa intercesion di nos dushi Mama pa paz retorna na 
Medio Oriente, pa Papa Francisco y pa clero di nos diosesis, pa 
nos gobernantenan, pa cas di famianan, pa nos hubentud, nos 
hende grandinan, pa enfermonan. Cu Mama Maria tapa nan cu Su 
mantel Virginal y tambe pa tur nos defuntonan. 


E nobena ta pa prepara nos mes pa e fiesta y procesion, diado- 
mingo 29 di october 2023. 
Grupo di oracion Inmaculada Curason di Maria ta yama tur hende 
pa un procesion cu ta cuminsa 5:00 di atardi saliendo for di e plasa 
monumento Inmaculada Curason, pasa riba parkinglot pa nort di 
misa Sta Crus, crusa parkinglot principal, subi via publico direc- 
cion oost, yega rotonde bay links y bira links subi e yega park- 
inglot patras di misa dilanti di monumento Inmaculada Curason 
di Maria. Na final ta sigui Santo Sacrificio di Misa pa 6:30 pm. 


Ban cana hunto y resa den nomber di Señor. 


Nobena na honor 
di Inmaculada Curason di Maria 

Receta 
TIEMPO PREVIO:15 minutos 
HORA DE COCINAR:15 minutos 
TIEMPO TOTAL:30 minutos 
2SERVICIO 


Ingredientes: 
32  g  de harina para todo uso, 4 
2/3cucharadas 
25 g de azúcar, 2 1/3 cucharadas 
18 g Leche, 1 cucharada 
1 cucharadita Levadura en polvo 
2 Huevo 
1 cucharada Aceite de cocina 


Direcciones: 


1 - Separe las claras y las yemas en 
dos tazones diferentes. 
  


2 - Precalienta una sartén antiadher- 
ente grande a fuego lento.  Unte con 


aceite de cocina y retire ligeramente el 
aceite visible. 


3 - Agregue la leche al bol con las 
yemas de huevo y bata hasta que esté 
espesa y espumosa. 


4 - Tamiza la harina para todo uso y 
el polvo para hornear en la mezcla de 
yemas de huevo. Batir para combinar 
bien (pero no mezclar demasiado) y 
reservar. 


5 - Cuando las claras se vuelvan espu- 
mosas y de color blanco pálido, agregue 
gradualmente el azúcar (aproximada- 
mente 1/2 a la vez). Continúe batiendo 
las claras hasta que adquieran un 
aspecto más brillante y firme. 


6 - Deje de batir cuando levante la bati- 
dora de mano y las claras de huevo se 
levanten con picos rígidos ligeramente 
inclinados. 


7 - Combine las claras de huevo y la 
mezcla de yemas de huevo.  Tomar 
1/3 de claras de huevo y agregar 
a la mezcla de yemas.  A continu- 
ación, coger el resto de las claras y 
añadirlas a la mezcla de yemas.  Con 
una espátula, incorporar suavemente 
sin romper las burbujas de aire de las 
claras.  ¡Asegúrate de mezclar bien la 
masa suavemente! 


8 - Saque la masa y colóquela en la 
sartén y cubra con la tapa.  Cocine a 
fuego lento durante 5 minutos. 


9 - Con la espátula acodada, voltee 
suavemente el panqueque y cúbralo con 
la tapa. Cocine a fuego lento durante 
5 minutos.  Una vez que estén bien 
dorados, transfiera los panqueques a 
los platos para servir. 
  


10 - Espolvoree el panqueque con 
azúcar en polvo y rocíe con miel. Agrega 
tus frutas favoritas para los ader- 
ezos. ¡Disfrutar! 
  
NOTAS FINALES 
Asegúrate de tamizar la harina para 
pastel en la masa, de lo contrario la 
masa se volverá demasiado pesada. 


Panqueque Soufflé 


Estos panqueques soufflé al estilo japonés son increíblemente ligeros y esponjosos. Los panqueques se cocinan en una sartén como 
los panqueques normales, pero la masa contiene merengue, que es lo que los hace mucho más ligeros. 

Fortaleza pa Famia 


Sinceramente, Pastor Marcel Balootje 


MATEO 24;13 ta para skirbi: Y e evangelio di e reino lo 
wordo predica den henter mundo, como un testimonio na 
tur nacion, y e ora ey e fin lo yega. 
Ta boluntad di Dios pa tur hende arepenti y wordo salba, y 
pa ningun hende bay perdi, p’esey E a manda Su yiu unige- 
nito pa ken cu kere den dj’E no bay perdi ma tin bida eterna. 


Ta nos deber pa predica e evangelio constantemente, y awor 
mas cu nunca cu nos ta mira e situacion mundial, pasobra 
e dia y e ora ningun hende no sa, awel mas hende nos por 
alcansa cu e evangelio di reino di Dios, mas contento nos 
Dios lo ta. 


Pero tin biyones di hende cu no kier tende e evangelio di Dios, tin gobiernonan a prohibi predicamento di evangelio den 
nan pais, tin hasta a prohibi entrada di bijbel den nan pais. 
Tin miyones cu doctrina robes den cual Cristo Hesus no ta na prome luga. 
Pasobra Cristo Hesus ta e unico Mediador entre Dios y hende. 
Y tin parti di mundo cu te ainda no ta kere cu Cristo a bini na mundo, biba y muri na cruz pa nos picanan, lanta despues 
di tres dia for di morto, y a subi na cielo y E ta sinta na man drechi di e Tata. 
Y tin pais caminda e evangelio ta wordo predica, pero hende ta nenga e oportunidad, ta rechasa of haci bofon di Cristo 
Hesus enbes di acepta e oportunidad pa salbacion. 


E plan di salbacion cu Dios solamente por ofrece na e mundo aki pa medio di su palabra, pa medio di su evangelio, ta e 
unico manera pa nos por tin un relacion berdadero cu Dios, pasobra evangelio no ta religion, e ta poder di Dios pa salba- 
cion pa tur cu ta kere (Romanonan 1:16). 


Ken cu invoca e nomber di Señor lo wordo salba (Romanonan 10;13). Esaki ta nifica cu e evangelio di Dios, no ta discrimina 
ningun hende, cu no tin asunto di racismo den evangelio, y cu tur hende ta bon bini (Mateo 11:28). 


Hende no ta bay fierno pa motibo di pica, pasobra den Sal 103:3 ta para skirbi: Kende ta pordona tur bo inikidadnan, 
kende ta cura tur bo malesanan. 
Laga nos tene bon cuenta cu hende ta bay fierno ora nan no arepenti di nan picanan, y a rechasa Dios su plan perfecto di 
salbacion. 


Ta para skirbi den Lucas 10:16: Esun cu tende na boso ta tende na Mi, y esun cu rechasa boso, ta Ami e ta rechasa, y esun 
cu rechasa Mi ta rechasa Esun cu a manda mi. 


Wak bo con malicia di mundo ta avansa cu aprobacion legal, den cual nos ta mira con hende dia pa dia na cantidad ta sali 
pa dilanti manifestando nan rechaso contra e Principio, Boluntad y Palabra di Dios. 
Nan mes ta nombra nan generacion, cambia nan nomber, y hasta awor nan ta haci cambio na nan curpa fisico, y no kier 
reconoce y ta rechasa e forma cu Dios a crea nan den Su imagen y semehansa. 


Den 1 Timoteo 2:4 Ta para skirbi: Kende ta desea pa tur hende wordo salba, y yega na e conocemento di e berdad. 
Pasobra ta un Dios so tin, y un mediador tambe entre Dios y hende, e hende Cristo Hesus. 


No tin salbacion den ningun otro, pasobra no tin bao di cielo, ningun otro nomber cu a wordo duna na hende pa medio di 
cual nos mester wordo salba (Hechonan 4:12). 


Señor laga bo salbacion alcansa bida di tur hende 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Celia D. Maduro 
*23-01-1936 - †19-10-2023 


Acto di entiero lo wordo anuncia despues. 


“Dios ta amor y amor ta Dios, 
maske mi no ta na e mundo aki, 
tur dia lo mi ta banda di boso curason, 
mi por stens di loke Señor ta haci” 
Salmo 33 
Cu hopi tristesa, pero conforme cu boluntad di 
Dios, nos ta anuncia cu a bay sosega den brasa 
di Señor, nos bunita y humilde ruman stima: 


Magda 
Filomena Roos 
“Mada” 
*13-01-1955 - †18-10-2023 


Na nomber di su: 
Rumannan: 
Ivis y Chu Halabi-Roos 
Ellen y Eduardo de Veer-Roos 
Yvonne Roos 
Edgard “Dady” Roos y Grecelle Croes 
Norman Roos 
Sigfried “Kiki” Roos 
Soraya Roos 


Sobrino- y sobrinanan: 
Edwin y Cecile Roos-Provence y famia 
Rebecca Roos y nan mama Ineke Molenaar 


Selimah y Jaime Maduro-Halabi y famia 
Ramsey y Jourraine Halabi-Figaroa y famia 


Murielle y Patrick Brown-Roos y famia 
Amy y Juan David Yrausquin-Roos y famia 


Ayudantenan: 
Celina, Hillalie, mama Su y su nurse stima 
Jourraine. 


Hairdresser: 
Nancy 


Primo- y primanan y demas famia. 


Acto di entiero lo tuma lugar na Royal Funeral 
Home dialuna 23 di oktober 2023 di 9’or pa 
11’or di mainta. 


Despues lo hiba nos difunto stima na su ultimo 
lugar di sosiego na Santana di Paradera. 


Nos ta lamenta cu despues di entiero nos no 
por ricibi bishita di condolencia na cas. 


“Lo bo jama, I lo mi contesta bo: 
Bo lo anhela pa mira obra di bo man” Job14-15 


Cu hopi tristesa nos ta anuncia cu a fayece: 


Carlos B. Kelly 
“Calo, Papu, Mo Calo” 
*04-11-1939 - †17-10-2023 


Acto di entiero lo wordo anuncia despues. 


Na Bo, Señor mi ta alsa mi alma, mi Dios, mi ta 
confia den Bo 


Mediante e anuncio aki nos ta participa 
fayecimento di nos tata, welo y ruman: 


Seferino 
Victoriano Kelly 
Cariñosamente yama “Toyano of Toto” 
* 02-11-1939 – †20-10-2023 


Acto di despedida lo wordo anuncia despues 


GRADICIMIENTO 


Señora, yiunan, nietonan, bisnietonan y demas 
famia kier a gradici un y tur pa nan sosten y 
palabranan di consuelo ricibi pa cu fayecimiento 
di nan ser keri: 


Overto 
Leovigildo Ponson 
Mihor conoci como ILDO of BUTI 


Un danki special ta bay na dokter Caroline 
Becker y Alex Ponson. 
Ademas na staff di SEH y piso 4 di H.O. Hospitaal, 
famia, amigos y conocirnan cu a compaña nos 
den e momentonan dificil aki 


Cu nos defunto Tata sosega 
dushi serca Nos Señor 



DEN HAAG – Minister Plenipotenciario 
mr. Ady Thijsen tabata invitado di e 
embahador di Kazachstan na Hulanda 
Askar Zhumagaliyev pa atende un 
recepcion na Marriott The Hague hotel 
na Den Haag. 


E recepcion tabata na ocasion di e 
celebracion di Dia di Republica di 
Kazachtstan. 
Minister 
Thijsen 
den 
nomber di Gobierno di Aruba a felicita 
embahador Zhumagaliyev y esposa 
cu celebracion di independencia di 
Kazachtstan. 
Tambe Minister Thijsen a haci uzo di 
e ocasion pa topa cu hende y extende 
asina su network mas ainda den e 
mundo diplomatico. 


Potretnan cortesia di Arubahuis 


Minister Thijsen na recepcion 
Dia di Republica di Kazachstan 


Diasabra, 21 October 2023 
AWEMainta 
OBITUARIO 
27 


The Lord is my shepherd; I shall not want. 
He maketh me to lie down in green pastures: 
he leadeth me beside the still waters. 
He restoreth my soul: he leadeth me in the 
paths of righteousness for his name’s sake. 
Yea, though I walk through the valley of the 
shadow of death, 
I will fear no evil: for thou art with me; 
thy rod and thy staff they comfort me. 
Psalm 23 


With deep sorrow we announce the passing 
away of our beloved Father, Grandfather, 
Great Grandfather and Great Great 
Grandfather. 


Herman A. Lovell 
Better known as Daddy 


Left to mourn his loss are his: 
His beloved wife: 
† Violet Lovell Sprott 


His Children: 
Frederick Lovell & Rubia Bernabela and Family 
Kennedy Lovell & Edith Lovell-Ramou and 
Family 
Cheryl Lovell & Rob Johnson 
Glenford Lovell & Mercedes Lovell-Rumnit and 
Family 
Elvis Lovell 
Minerva Priest-Lovell & Cyrill Priest and Family 
Jacqueline Pas-Lovell & Nelson Pas and Family 


Like Daughter: 
Eunice (Nisha) Wieske and Family 


His Grandchildren: 
Lisette Helmijr-Kock, Jay Lovell, Charytin Kock, 
Lateef Lovell, Janirra Kock, Kerry Lovell, Janico 
Lovell, Keshia Lovell, Kimberley Violenus-Priest, 
Jeanella Pas, Kendra Priest, Kristina Priest 


Great - Grandchildren: 
Edylienne, Charlene, Jayvaughn, Cangely, 
Jaydtienne, Elyxienne, Ay’celine, Ceanna, 
Caleb, Kal-el, Christer 


Great - Great - Grandchild: 
Lyxienne Solognier 


His dearest ex-colleagues from CMB 


Special thank you to Amada60+ Care Services 


Related Family: Lovell, Sprott, Canwood, 
Woodley, Young, Simons, Singh, Every, Pas, 
Bernabela, Ramou, Rumnit, Priest, Kock, 
Martina, Helmijr, Tearr, Brown, Rogers, Sille, 
Tromp, Saladin, Violenus, van Putten, Johnson, 
Solognier. 


Family in Aruba, Curacao, St. Eustatius, St. 
Maartin and Holland 


Opportunity for condolences will be held on 
Saturday October 21st, 2023, at Aurora Funeral 
Home from 7:00 pm to 9:00 pm. 


The funeral service will take place on Monday 
October 23rd, 2023, at Aurora Funeral Home 
from 9:00 am to 11:00 am and from there to the 
central burial ground at Sabana Basora. 


“Alleen bij God vindt mijn ziel haar rust, van hem 
komt mijn redding.” 
Psalm 62:2 


Toch nog onverwacht moeten wij in liefde 
afscheid nemen van onze zorgzame zus, tante 
en groottante: 


Junette E. Dumfries 


Namens de nabestaande broers, 
zussen, neven, nichten, neefjes, 
nichtjes, achterneefjes en achternichtjes: 


Lucie, Lindon en familie 
Yvette 
Joseph en familie 
Marc, Hanne en familie 
Jean Robert en familie 
Elcie en familie 
Magda, Wayne en familie 
Daniel, Marina en familie 
Suzee en familie 
Siegfried 
Diana, George en familie 
Ishmara en Gökhan 
Jamila 
Shomar en Jamee 
Damian 
Kenneth en familie 
Jeandy-Laine 
Kiandrah 
Sharon 
Justin en Kaya 
Erica en Thomas 
Christian 
Giancarla, Napo en familie 
Gigi 
Gianneilly 
Anisa 
Attayah 
Dashmara 
Raymond 
Marion en familie 
Gisela en famlie 
Boyke en familie 
Debbie, Owen en familie 
Madison 
Cliffy, Yesebel en familie 
Marisa 
Maighley 


Overige familieleden in het buitenland en 
lokaal: 
Dumfries, Hamilton, Gumbs, Paillant, 
Searchwell, Douglas, Milton, Grant, Hoogdorp, 
Bijlhout, Ashby, Kingsale, Woodley, Bouchotte. 


De rouwdienst zal plaatsvinden op maandag 
23 oktober 2023 van 2pm tot 4pm te Royal 
Funeral Home aan Cumana 44 en zal worden 
voorgeleid door ds. Jan Rinzema. 


Daarna zal de ter aarde bestelling 
plaatsvinden in de Protestantse Begraafplaats 
te Oranjestad. 


Vriendelijk verzoek van de familie om geen 
rouwbezoek te doen aan huis noch vóór noch 
ná de rouwdienst en ter aarde bestelling. 


Moge haar ziel in vrede rusten. 


De Familie Dumfries. 


“Señor ta mi wardador, mi’n tin falta di nada 
Den cunucu di yerba berde, E ta pone mi sosega. E ta 
hibami na awa tranquil, pa mi bolbe haña forza”. 


Cu inmenso tristeza na nos corazon nos ta participa 
fayecimento inespera di nos yiu,casa,tata, suegro, welo 
y bisawelo stima: 
Andrés Roberto Ras 
Miho conoci como Dichi 
*04-01-1947 – †10-10-2023 


Na nomber di su 
Mayornan: †Ladislaw (Ladjo) Ras - †Elizabeth Ras 


Casa: Marlene Ras-Lopez 


Yiunan: Andre Ras y Claudia Ras-Rivero 
Magaly Raphaëla-Ras y Roland Raphaëla 
Angelo Ras y Miljenka Franken 
Marlon Ras 
Nietonan stima: Arianne Ras 
Sean-Dre Ras 
Sean-Andrew Ras 
Claudienne Fernandez 
Dyon-Carlos Fernandez 
Emanuel Raphaëla y Xmira Greaux 
Zion Raphaëla y Josy-Ann Maduro 
Roxian Raphaëla y Benjamin Coffy 
Milayka Solognier 


Bisanietonan: 
Layla, Josiah 
Xhamira, Xyleena 
Christian, Matthew 


Subrino manera yiu: Eric de Cuba 


Su rumannan: †Angelica Ras y †Domingo Ras 
†Petra Curie-Ras y †Samuel Curie 
Gloria Winterdaal-Ras y †Carmelo Winterdaal 
Domingo Ras y Rocio Alzate-Ras 
Tomas Ras y †Martha Ras 
†Serapio Ras y† Agapita Ras- van der Linden 
Reina de Cuba-Ras y †Zacharias (Fanfa) de Cuba 
Francisco Ras y ex casa Nidia Ras 


Swa y cuñanan: †Carmen Lopez 
Lucas y Maria Gomez-Lopez 
†Johan y Margarita Lopez-Lugo 
†Edwin y †Gloria Lopez-Williams 
†Baby Ras-Lopez y †George Ras 
Leo Lopez y Shely Tromp 
Victor y Ineke Lopez- van Oijen 
Lino y Alicia Robert-Boekhoudt 
Maritza Robert 
Edita Robert 
Irene Robert y Ruby Tromp 
Haime y Fidelia Robert-Rivera 


Su Bon Amigo di Cas: Boeis 
Su Dos Ihanan: Lissette Ras y Kevin Ravelo 


Subrino- y subrinanan, primo- y primanan, comer- y 
compernan, ihanan, su bon bisiñanan, amigo- y 
amiganan, ex coleganan di Ambulance Dienst, de 
Veer, Ho Sin Loi Heavy Equipment, Deto Varis Heavy 
Equipment y conocirnan. 


Demas famia: Ras, Lopez, Rivero, Raphaëla, Franken, Curie, 
Winterdaal, Alzate, de Cuba, van der Linden, Robert, Ponson, 
van Cleef, Croes, Esguerra, Tromp, Solognier, Winklaar, 
Cordilia, Maduro, Altuve, Fingal, Navarro, Quant, Postma, 
Scholten, Brinkenberg, Schenker, Dorothal, Vrolijk, Soto, Angela, 
Almary, Jansen, Kock, Yarzagaray, de Mey, Werleman, Blom, 
Dijkhoff, Odor, Donata, Albertsz, Dirksz, van der Biezen, El 
Fores, Boekhoudt, Tielemans, Gomez, Lugo, Williams, van 
Ooien, Rivera, Arrindell, Martina, De Windt, Gonzalez, Moore, 
Geerman, Briezen, Antersijn, Stamper, Toppenberg, Wout, 
Zievinger, Danjo, Koeyers, Leon, Leo, Martis, Peterson, Oehlers, 
Greaux, Coffy, Wernet, Delgado, De Kort, Pollo, Harms, 
Henriquez, Kelly, Seraus,Trim. 


Nos ta lamenta cu si den nos tristeza nos por a lubida 
un of otro familiar y conocir. 


Ta invita tur conocirnan pa asisti na e acto di entiero 
cual lo tuma lugar diasabra 21 di oktober 2023 na Misa 
Fatima na Dakota di 9’or pa 11’or di mainta, despues 
saliendo pa Santana Catolico Paradera. 


Ta lamenta cu despues di entiero nos no por ricibi 
bishita di condolencia na cas. 


